text: Igen igen igen
  15 juni 2012 kl. 15.02
  To piger fra Designskolen i Kolding har lavet en udstilling om gentagelse, gentagelse, gentagelse
  Temaet for en udstilling i Kolding, der åbnede idag, er gentagelse.
  Den er lavet af to piger fra Designskolen i Kolding.
  Om udstillingen skriver de:
  "Gentagelsen. Gentagelsen. En størrelse, et fænomen, et fænomen, en størrelse, der i vores øjne har mange forskellige facetter og kvaliteter. Kvaliteter som vi i vores moderne samfund måske ikke altid kan få øje på. ?Gentagelsen? er for mange blevet et negativt ladet ord, noget vi moderne mennesker forsøger at undgå, da gentagelsen oftest forbindes med at spilde tid. For mange kan gentagelsen virke som et fænomen, der ikke er forbundet med noget nyt, som fx. genudsendelser, rutiner og monotont arbejde. Men måske er det i virkeligheden igennem den gentagne handling, at vi opfatter det nye?".
  Udstillingen vises kun i dag - så det bliver nok ikke en gentagelse.
  